वनडे में भी इंग्लैंड में है एक्स फैक्टर : स्वान  
टेस्ट रैंकिंग में नंबर वन पर पहुंचने के बाद इंग्लैंड के स्पिनर ग्रीम स्वान ने कहा कि अब उनकी टीम वनडे में भी शीर्ष पर पहुंचने का लक्ष्य बना सकती है।
आईसीसी टेस्ट रैंकिंग में नंबर वन पर पहुंचने के बाद इंग्लैंड के स्पिनर ग्रीम स्वान ने कहा कि अब उनकी टीम वनडे में भी शीर्ष पर पहुंचने का लक्ष्य बना सकती है, क्योंकि उसमें वह एक्स फैक्टर है, जिसका पहले अभाव था।  स्वान ने कहा, पहले हमारे पास एक्स फैक्टर नहीं था। अब मुझे लगता है कि हमारे भीतर वह एक्स फैक्टर आ गया है। उन्होंने कहा, ईयोन मोर्गन और जेड डर्नबाक को देखिये। वे कुछ अलग हैं। हमारे पास अब बल्ले और गेंद से कमाल दिखाने वाले मैच विनर हैं। उन्होंने 'डेली टेलीग्राफ' से कहा, युवा खिलाड़ियों ने बेहतरीन प्रदर्शन कर दिखाया है।